Арсений Тарковски
Лирата ни е подвластна…

Превод от руски: Светлозар Жеков, 2007

chitanka.info

Лирата ни е подвластна

на изконните права

и ценим в света най-страстно

птици и звезди, трева.

Лястовиците до тъмно

ваят приказен дворец,

тежък лък, преди да съмне,

пуска вечният Стрелец.

И в съдинката от живо

Персефонино стъкло

мед пчелицата излива —

хлебец — за добро и зло.

Но природното ковчеже

пак отключва просяк-цар

и краде залог надежден —

летния богат буквар.

Дишат в думите тревите

и зелена кръв блести —

от главата до петите

в капилярите тупти.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.